แม่พระฉวีดำ

[thumb|250px|“[แม่พระฉวีดำแห่งเชสโตโชวา” ในโปแลนด์]]
[thumb|250px|“[Virgin of Montserrat|พระนางพรหมจารีแห่งมอนต์แซร์รัต” ซึ่งเป็นงานก็อปปีที่ตั้งอยู่ที่มหาวิหารซันตาเอวลาเลียที่บาร์เซโลนาในประเทศสเปน]]
**แม่พระฉวีดำ** () หรือ**พระนางพรหมจารีฉวีดำ** (Black Virgin) เป็นประติมากรรมหรือจิตรกรรมของพระแม่มารีย์ที่มีพระฉวีเป็นสีคล้ำหรือดำ โดยเฉพาะที่ทำในยุโรปในยุคกลางหรือก่อนหน้านั้น ฉะนั้นในบริบทนี้ “แม่พระฉวีดำ” จึงมิได้หมายถึงรูปเคารพของพระแม่มารีย์ที่สร้างเป็นคนผิวดำอย่างจงใจในแอฟริกาที่เป็นที่นิยมกันในแอฟริกาเอง และภูมิภาคที่ผู้คนเป็นชนผิวดำอยู่หนาแน่นเช่นในสหรัฐอเมริกา

ประติมากรรมบางชิ้นเป็นสีดำเพราะวัสดุที่ใช้ในการสร้าง เช่น ตะโกหรือไม้สีดำชนิดอื่น แต่ก็มีการโต้แย้งกันว่าการเลือกวัสดุสีดำนั้นมีความสำคัญอย่างไรหรือไม่ บ้างก็ว่าเดิมงานเป็นสีอ่อนแต่ค่อยคร่ำลงเมื่อเวลาผ่านไป เช่นอาจจะจากเขม่าเทียนที่ใช้ในการสักการะ คำอธิบายนี้เป็นคำอธิบายที่นิยมให้กับรูปเคารพของพระแม่มารีย์ที่เป็นสีดำที่ทำในยุคกลาง แต่ทฤษฎีดังกล่าวก็ได้รับการคัดค้านโดยผู้ที่เชื่อว่าเป็นสีดำมาแต่เดิม ที่ผู้สร้างแฝงความหมายอันไม่อาจจะอธิบายได้

“แม่พระฉวีดำ” มักจะเป็นรูปเคารพที่พบในโบสถ์โรมันคาทอลิก ประติมากรรมส่วนใหญ่จะทำด้วยไม้และบางครั้งก็จะเป็นหินที่มักจะทาสีสูงไปจนถึงราว 75&nbsp;เซนติเมตร โดยทั่วไปแล้วจะสร้างระหว่างคริสต์ศตวรรษที่ 11 ถึงคริสต์ศตวรรษที่ 15 ประติมากรรมแบ่งออกเป็นสองกลุ่มใหญ่ๆ: ประติมากรรมยืน และ ประติมากรรมนั่งบนบัลลังก์ ถ้าเป็นภาพก็จะเป็นลักษณะของศิลปะที่เป็นแบบไบแซนไทน์ที่มักจะสร้างระหว่างคริสต์ศตวรรษที่ 13 ถึงคริสต์ศตวรรษที่ 14 ในอิตาลี พระพักตร์จะเป็นแบบยุโรป

ในยุโรปมี “แม่พระฉวีดำ” อยู่ราว 450 ถึง 500 องค์ ในฝรั่งเศสมี “Vierges Noires” อยู่ราว 180 องค์ นอกจากนั้นก็ยังมีงานก็อปปีภายหลังยุคกลางอีกหลายร้อยองค์ งานบางชิ้นก็เป็นของพิพิธภัณฑ์ แต่ส่วนใหญ่แล้วยังคงตั้งอยู่ในคริสต์ศาสนสถานให้ประชาชนได้สักการะ รูปสัญลักษณ์บางรูปก็มีเรื่องราวเกี่ยวกับปาฏิหาริย์ที่ทำให้เป็นที่ดึงดูดของผู้แสวงบุญ

## ทฤษฎีเกี่ยวกับแม่พระฉวีดำ
นักเทววิทยาและนักประวัติศาสตร์ส่วนใหญ่มีความเชื่อว่าตัวอย่างส่วนใหญ่ของสีที่คร่ำอาจจะมีสาเหตุมาจากสีธรรมชาติของไม้ที่ใช้ในการสร้างงานหรือการเปลี่ยนแปลงของสีตามกาลเวลา และกล่าวเพิ่มเติมว่างานที่ทำด้วยอะลาบาสเทอร์สีอ่อนเป็นงานที่ทำขึ้นหลังยุคกลาง ผู้ที่ค้านกับทฤษฎีดังกล่าวชี้ให้เห็นเครื่องทรงที่เป็นสีสดใสบนรูปสัญลักษณ์บางรูปที่พระพักตร์และพระกรเป็นสีดำ

การศึกษาเกี่ยวกับพระแม่มารีดำมาฟื้นฟูกันอีกครั้งในปลายคริสต์ศตวรรษที่ 20 นักวิชาการด้านศาสนาเปรียบเทียบบางท่านโดยเฉพาะผู้มีพื้นฐานเป็นนัก Afrocentrism, นักสตรีนิยม และผู้นับถือลัทธิเพกันใหม่ ตั้งข้อเสนอว่าแม่พระฉวีดำเป็นการสร้างรูปเคารพที่มีพื้นฐานมาจากศิลปะก่อนสมัยคริสเตียนที่เกี่ยวกับพระแม่ธรณีต่างๆ (earth goddess) ที่มักจะเน้นเทพีไอสิสว่าเป็นต้นตอสำคัญ นักจิตวิทยาบางท่านก็เสนอทฤษฎีเกี่ยวกับแม่แบบ (archetype) ของความเป็นสตรีและความเป็นแม่ที่มาจากทฤษฎีของของนักจิตวิทยาคาร์ล ยุง และในบริบทของแสดงความมีอำนาจของสตรีที่แสดงออกมาในรูปแบบของการสร้างแม่พระฉวีดำ แม้ว่าทฤษฎีต่างๆ ดังกล่าวจะมีพื้นฐานมาจากความสนใจทางด้านความรู้ทางสถาบัน แต่ก็มิได้เป็นทฤษฎีที่เป็นที่ยอมรับกันโดยทั่วไปที่เกี่ยวกับแรงบันดาลใจของการสร้างงานดังกล่าวในยุคกลาง

ข้อเสนออีกข้อหนึ่งคือความสัมพันธ์ระหว่างแม่พระฉวีดำของยุคกลางของยุโรป และ ธรรมเนียม/ประเพณีเพกันโบราณและรูปสัญลักษณ์ แม้ว่าจะไม่มีหลักฐานของความเกี่ยวข้องกันโดยตรงทางประวัติศาสตร์หรืออิทธิพลทางศิลปะก็ตาม แม้ว่าจะไม่มีหลักฐานทางเทววิทยาศาสนคริสต์นิกายโรมันคาทอลิกที่สนับสนุนโดยตรง แต่ก็มีนักเขียนบางท่านที่เสนอว่าการสักการะแม่พระฉวีดำในยุคกลางเป็นการกระทำที่เป็นผลมาจากเนื้อความในใน “*[[เพลงซาโลมอน]] 1:5*”  ในพันธสัญญาเดิมในบรรทัดที่ว่า “โอ บุตรสาวแห่งเยรูซาเล็มเอ๋ย ดิฉันผิวดำๆ แต่ว่าดำขำ ดังเต็นท์ของพวกเคดาร์ ดังวิสูตรของซาโลมอน” เนื้อหาดังว่าได้รับการบรรยายอย่างยืดยาวในบทเทศนาของนักบุญแบร์นาร์แห่งแกลร์โว แต่ในกรณีนี้นักบุญแบร์นาร์มิได้กล่าวถึงพระแม่มารีแต่เป็นคริสตจักรโรมันคาทอลิก งาน “แม่พระฉวีดำ” หลายชิ้นที่ยังคงมีอยู่มีคำจารึกดังกล่าว แม้ว่าบางครั้งจะมาเพิ่มเติมเอาภายหลังก็ตาม

นักเขียนผู้เสนอทฤษฎีของความลึกลับของความหมายมักจะรวมองค์ประกอบของสาเหตุข้างล่างบางข้อในบทสันนิษฐาน:
* บางทฤษฎีกล่าวว่าแม่พระฉวีดำเป็นศิลปะที่มีต้นตอมาจากการสร้างงานศิลปะเกี่ยวกับแม่พระปฐพีที่มีมาตั้งแต่ก่อนสมัยคริสเตียน ผิวที่เป็นสีดำอาจจะเป็นเพราะสีดั้งเดิมของรูปสัญลักษณ์เหล่านี้ และ อาจจะเป็นนัยยะของสีของปฐพีอันอุดมสมบูรณ์ หรือบางที่ก็จะเกี่ยวข้องการค้นพบองค์พระแม่มารีในบริเวณที่เป็นธรรมชาติ เช่นบนต้นไม้ หรือ ข้างน้ำพุธรรมชาติ นอกจากนั้นก็ยังกล่าวกันว่าชาเปลคริสเตียนมักจะตั้งบนที่ที่เดิมเป็นเทวสถานของเทพีไซเบเลซึ่งเป็นเทพีฟริเจียนที่เทียบเท่ากับพระแม่ธรณี และ เทพีไดแอนาแห่งเอเฟซัส
* บางทฤษฎีกล่าวว่าพระแม่มารีดำมาจากเทพีของอียิปต์ไอซิส พระฉวีที่เป็นสีดำอาจจะมาจากแม่แบบของรูปสัญลักษณ์ของแม่แอฟริกา ศาสตราจารย์สตีเฟน เบงโคอ้างว่ารูปสัญลักษณ์ของคริสเตียนตอนต้นของแม่ที่นั่งกับบุตรได้รับอิทธิพลมาจากภาพของเทพีไอซิสและเทพฮอรัส และ ถึงกับกล่าวต่อไปว่ารอยบากบนพระปรางของ “แม่พระฉวีดำแห่งเชสโตโชวา” เป็นเครื่องหมาย “พระเนตรฮอรัส”
* บางทฤษฎีกล่าวว่าแม่พระฉวีดำเป็นภาพสีพระฉวีดั้งเดิมของพระแม่มารี ซึ่งเท่ากับเป็นการจัดพระองค์ในบริบททางประวัติศาสตร์ เพราะครอบครัวของพระเยซูคงจะมีที่มาจากชนที่เซไมท์จากตะวันออกกลางที่มีผิวสีคล้ำกว่าชาวยุโรป
* บางทฤษฎีกล่าวว่าแม่พระฉวีดำเป็นงานที่แสดงความมีอำนาจของสตรีที่ไม่อาจจะเทียบได้กับพระแม่มารีที่มีพระฉวีสีอ่อนซึ่งเป็นสีที่เป็นสัญลักษณ์ของความอ่อนน้อม การเชื่อฟัง และ ความบริสุทธิ์ การใช้สัญลักษณ์ที่แสดง “อำนาจของสตรี” บางครั้งก็เชื่อมโยงกับความเป็นสตรีเชิงเพศ (Human female sexuality) ที่กล่าวกันว่าเป็นสิ่งที่ถูกเก็บกดโดยศาสนจักรในยุคกลาง
* บางทฤษฎีกล่าวว่าพระแม่มารีดำมีความเกี่ยวข้องกับอัศวินเทมพลาร์ และนักบุญแบร์นาร์แห่งแกลร์โว เอียน เบกก์เสนอว่าแม่พระฉวีดำเป็นที่สักการะของลัทธินิยมลึกลับที่เกี่ยวข้องกับอัศวินเทมพลาร์และลัทธิคาธาร์ แต่นักประวัติศาสตร์ส่วนใหญ่ไม่เห็นด้วยกับทฤษฎีดังกล่าว และกับทฤษฎีที่เชื่อมโยงกับมารีย์ชาวมักดาลา และ ลัทธิไญยนิยม (Gnosticism)

## ระเบียงภาพ

ไฟล์:Virgen de Argeme.jpg|แม่พระแห่ง Argeme โกเรีย ประเทศสเปน
ไฟล์:Patti Tindari Schwarze Madonna.jpg|“แม่พระฉวีดำทินดารี”ซิซิลี, อิตาลี
ไฟล์:LA Cathedral Black Madonna of Altötting statue.jpg|ก็อปปีของ “แม่พระฉวีดำอัลท์เทิททิง”ของเยอรมันสหรัฐอเมริกา
ไฟล์:Camprovín11.JPG|“แม่พระฉวีดำคัมโปรแวง”สเปน
ไฟล์:Vierge-noire.jpg|“แม่พระฉวีดำมาเซย์”ฝรั่งเศส
ไฟล์:Notre dame moulins 2.jpg|“แม่พระฉวีดำมูแลงส์”ฝรั่งเศส
ไฟล์:Sankt Veit Glandorf Kapelle Schwarze Muttergottes 26052007 04.jpg|“แม่พระฉวีดำ”ออสเตรีย
ไฟล์:Schwarze Madonna.jpg|“แม่พระฉวีดำมารีดำ”เยอรมนี
ไฟล์:Stift Ossiach - Schwarze Madonna.JPG|“แม่พระฉวีดำออสเซียค”ออสเตรีย
ไฟล์:Wipperfürth Kreuzberg - Sankt Johannes 09 ies.jpg|“แม่พระฉวีดำ”เยอรมนี
ไฟล์:Fedorovskaya in riza.jpg|“แม่พระฉวีดำ”รัสเซีย
ไฟล์:Virgendecandelariacamarin01.jpg|“แม่พระฉวีดำ”แม่พระแห่งแคนเดลาเรียสเปน


## อ้างอิง

## บรรณานุกรม
* Begg, Ean  *The Cult of the Black Virgin* (1985)
* Benko, Stephen  *Virgin Goddess: Studies in the Pagan and Christian Roots of Mariology* (1993)
* Chiavola Birnbaum, Lucia *Black Madonnas: Feminism, Religion, and Politics in Italy* (2000)
* Gustafson, Fred *The Black Madonna* (1990)
* Gustafson, Fred *The black madonna of Einsiedeln : a psychological perspective* (1975)
* Hale, Susan Elizabeth *Sacred Space, Sacred Sound: The Acoustic Mysteries of Holy Places* Quest Books (2007) ISBN 0835608565
* Knight, Jennie S *Remythologizing the Divine Feminine* in *Religion and Popular Culture in America* ed. Forbes and Mahan (University of California, 2005)
* LeMieux, Raymond W. *The Black Madonnas of France* (1991)
* McKinney-Johnson, Eloise *Egypt's Isis: the Original Black Madonna* in *Black Women in Antiquity* (Journal of African Civilizations ; V. 6) edited by Ivan van Sertima
* Moser, Mary Beth *Honoring darkness: exploring the power of black madonnas in Italy* (2005)
* Moss, Leonard *In Quest of the Black Virgin: She Is Black Because She Is Black* in *Mother Worship:Themes and Variations* (1982) edited by James Preston
* Redd, Danita *Black madonnas of Europe: diffusion of the African Isis* in *Black Women in Antiquity* (Journal of African Civilizations ; V. 6) edited by Ivan van Sertima
* Ralls, Karen *Knights Templar Encyclopedia*, Career Press  (2007)  ISBN 1564149269
* Scheer, Monique ''From Majesty to Mystery: Change in the Meanings of Black Madonnas from the: Sixteenth to Nineteenth Centuries.'' The American Historical Review 107.5 (2002)
* Schmid, Margrit Rosa *Schwarz bin ich und schön* ([SJW] Schweizerisches Jugendschriftenwerk 2002)
* Schmid, Margrit Rosa *Die Wallfahrt zur schwarzen Madonna* Documentary film, 30 minutes (Margrit R. Schmid Zurich 2003)

## ดูเพิ่ม
* มารีย์ (มารดาพระเยซู)

## แหล่งข้อมูลอื่น

* Index of Black Madonnas
* Black Virgin Sites in France
* ''Black Madonnas'' - Michael P. Duricy
* ''Black Madonnas and other Mysteries of Mary'' - Ella Rozett 
* ''The Black Virgin'' - Karen Ralls 
* Montserrat
* Pilgrimage
* Travels in France with the Dark Madonna
* Jasna Góra Monastery
* Black Madonna gallery by Canon Jim Irvine, New Brunswick, Canada
*  The Black Madonna "The work of God"
* Nuestra Señora de Atocha
* Black Madonna Pilgrimage to Central France
* Black Madonna photo collection on Flickr

หมวดหมู่:ศิลปะเกี่ยวกับพระแม่มารีย์
หมวดหมู่:งานประติมากรรม